क्लेरिकल मिस्टेक के कारण लुधियाना के छात्र का नंबर डला; विदेशों से बज रहे फोन
पंजाब सरकार ने NRI लोगों की परेशानियों के समाधान करने के लिए हेल्पलाइन नंबर जारी किया है। यह नंबर 2 दिन पहले ही पोर्टल पर अपलोड किया गया है। सरकार ने जिस नंबर को डाला है वह लुधियाना के रहने वाले जर्नलिज्म के छात्र का है।
पंजाब सरकार ने NRI लोगों की परेशानियों के समाधान करने के लिए हेल्पलाइन नंबर जारी किया है। यह नंबर 2 दिन पहले ही पोर्टल पर अपलोड किया गया है। सरकार ने जिस नंबर को डाला है वह लुधियाना के रहने वाले जर्नलिज्म के छात्र का है। अब रोजाना उसके पास हजारों कॉल आ रही हैं। वह इससे बहुत परेशान हो चुका है।
छात्र कबीर ने बताया कि 819400002 नंबर उसका है। लुधियाना के मॉल रोड पर एक उनका शोरूम है। उसका नंबर पंजाब सरकार द्वारा पोर्टल पर डाल दिया गया है। जिस कारण उसे रोजाना 700 से 800 लोगों की कॉल आ रही है। रात को भी उसके पास फोन किए जा रहे है। जिससे वह न तो सो पा रहा है और न ही पढ़ाई कर पा रहा है।
क्लेरिकल मिस्टेक की वजह से हो रही परेशानी
कबीर ने कहा कि सरकार ने NRI लोगों की मदद करने के लिए अच्छा रास्ता निकाला है, लेकिन क्लेरिकल मिस्टेक की वजह से उसे परेशान होना पड़ रहा है। अमेरिका और कनाडा से उसे रोजाना फोन आ रहे हैं।कॉल करने वाले लोग अपने कागजात जमा करने या मकान और प्लाट पर कब्जा होने की बात कह रहे हैं।
कबीर ने पंजाब सरकार से अपील की है कि वह इस क्लेरिकल मिस्टेक को ठीक करे ताकि वह सही से पढ़ाई कर सके। उसने पंजाब सरकार को रिट्वीट कर उसे ठीक करने की भी गुहार लगाई है।